CELEX: 31993R1729
Language: el
Date: 1993-06-30 00:00:00
Title: Κανονισμός (ΕΟΚ) αριθ. 1729/93 της Επιτροπής της 30ής Ιουνίου 1993 για την τροποποίηση του κανονισμού (ΕΟΚ) αριθ. 1726/92 περί λεπτομερειών εφαρμογής του ειδικού καθεστώτος εφοδιασμού των Αζορών και της Μαδέρας σε προϊόντα του τομέα των αυγών και του κρέατος πουλερικών

Avis juridique important

|

31993R1729

Κανονισμός (ΕΟΚ) αριθ. 1729/93 της Επιτροπής της 30ής Ιουνίου 1993 για την τροποποίηση του κανονισμού (ΕΟΚ) αριθ. 1726/92 περί λεπτομερειών εφαρμογής του ειδικού καθεστώτος εφοδιασμού των Αζορών και της Μαδέρας σε προϊόντα του τομέα των αυγών και του κρέατος πουλερικών  

Επίσημη Εφημερίδα αριθ. L 160 της 01/07/1993 σ. 0006 - 0007

ΚΑΝΟΝΙΣΜΟΣ (ΕΟΚ) αριθ. 1729/93 ΤΗΣ ΕΠΙΤΡΟΠΗΣ της 30ής Ιουνίου 1993 για την τροποποίηση του κανονισμού (ΕΟΚ) αριθ. 1726/92 περί λεπτομερειών εφαρμογής του ειδικού καθεστώτος εφοδιασμού των Αζορών και της Μαδέρας σε προϊόντα του τομέα των αυγών και  του κρέατος πουλερικώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1600/92 του Συμβουλίου της 15ης Ιουνίου 1992 περί ειδικών μέτρων υπέρ των Αζορών και της Μαδέρας όσον αφορά ορισμένα γεωργικά προϊόντα (1), όπως τροποποιήθηκε από τον κανονισμό (ΕΟΚ) αριθ. 3714/92 της Επιτροπής (2), και ιδίως  το άρθρο 10,  Εκτιμώντας:  ότι ο κανονισμός (ΕΟΚ) αριθ. 1726/92 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 3714/92, καθόρισε, για την περίοδο από 1ης Ιουλίου 1992 έως 30 Ιουνίου 1993, τις ποσότητες του υλικού αναπαραγωγής που κατάγεται από την Κοινότητα  οι οποίες επωφελούνται ενισχύσεως για την ανάπτυξη του δυναμικού παραγωγής των Αζορών και της Μαδέρας- ότι πρέπει να καθοριστούν οι εν λόγω ποσότητες λαμβάνοντας υπόψη τις τοπικές παραγωγές και τα παραδοσιακά ρεύματα συναλλαγών για τον τομέα των αυγών  και του κρέατος πουλερικών για την περίοδο από 1ης Ιουλίου έως 30 Ιουνίου 1994, μεριμνώντας να διαφυλαχθεί το μέρος του εφοδιασμού από την Κοινότητα- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αυγών και Κρέατος Πουλερικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Ο κανονισμός (ΕΟΚ) αριθ. 1767/92 τροποποιείται ως εξής:  1. Το άρθρο 1 αντικαθίσταται από το ακόλουθο κείμενο:  "Άρθρο 1 Η ενίσχυση που προβλέπεται στο άρθρο 4 παράγραφος 1 του κανονισμού (ΕΟΚ) αριθ. 1600/92 για τον εφοδιασμό των Αζορών και της Μαδέρας με υλικό αναπαραγωγής πετεινών και ορνίθων που προέρχονται από την Κοινότητα, καθώς και ο αριθμός των νεοσών και των  αυγών προς επώαση καθορίζονται, με τρόπο ώστε να διαφυλαχθεί το μέρος του εφοδιασμού εκ μέρους της Κοινότητας λαμβάνοντας υπόψη τα παραδοσιακά ρεύματα συναλλαγών, στο παράρτημα." 2. Το παράρτημα του κανονισμού (ΕΟΚ) αριθ. 1762/92 αντικαθίσταται από το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την 1η Ιουλίου 1993.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Ιουνίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 173 της 27. 6. 1992, σ. 1.  (2) ΕΕ αριθ. L 378 της 23. 12. 1992, σ. 23.  (3) ΕΕ αριθ. L 179 της 1. 7. 1992, σ. 99.    ΠΑΡΑΡΤΗΜΑ   ΜΕΡΟΣ 1   Εφοδιασμός των Αζορών με υλικό αναπαραγωγής που προέρχεται από την Κοινότητα για την περίοδο από 1ης Ιουλίου 1993 μέχρι 30 Ιουνίου 1994    /* ΠΙΝΑΚΕΣ: δείτε Ε.Ε. */ ΜΕΡΟΣ 2   Εφοδιασμός της Μαδέρας με υλικό αναπαραγωγής που προέρχεται από την Κοινότητα για την περίοδο από 1ης Ιουλίου 1993 μέχρι 30 Ιουνίου 1994    /* ΠΙΝΑΚΕΣ: δείτε Ε.Ε. */ (1) Σύμφωνα με τον ορισμό που περιλαμβάνεται στο άρθρο 1 του κανονισμού (ΕΟΚ) αριθ. 2782/75 του Συμβουλίου.  (1) Σύμφωνα με τον ορισμό που περιλαμβάνεται στο άρθρο 1 του κανονισμού (ΕΟΚ) αριθ. 2782/75 του Συμβουλίου.